กฎ กกฎ ก.พ.อ.ว่าด้วยการให้ข้าราชการพลเรือนในสถาบันอุดมศึกษาได้รับเงินเดือนพ.ศ. ๒๕๕๔[๑] อาศัยอำนาจตามความในมาตรา ๑๔ (๔)แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ. ๒๕๔๗ และมาตรา ๑๖วรรคสอง แห่งพระราชบัญญัติระเบียบข้าราชการพลเรือนในสถาบันอุดมศึกษา (ฉบับที่ ๒)พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ก.พ.อ.โดยความเห็นชอบของคณะรัฐมนตรี จึงออกกฎ ก.พ.อ. ไว้ ดังต่อไปนี้ข้อ ๑ ให้ยกเลิกกฎก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน พ.ศ. ๒๕๕๓ข้อ ๒ กฎ ก.พ.อ.นี้ให้ใช้บังคับตั้งแต่วันที่ ๑ เมษายน พ.ศ. ๒๕๕๔ เป็นต้นไปข้อ ๓ให้ข้าราชการพลเรือนในสถาบันอุดมศึกษาได้รับเงินเดือนขั้นต่ำตามตำแหน่งประเภทสายงาน และระดับที่ได้รับแต่งตั้ง เว้นแต่กรณี ดังต่อไปนี้(๑) ผู้นั้นได้รับปริญญาหรือประกาศนียบัตรวิชาชีพ ซึ่ง ก.พ.อ.รับรองว่าปริญญาหรือประกาศนียบัตรวิชาชีพนั้นเป็นคุณสมบัติเฉพาะสำหรับตำแหน่งที่ได้รับแต่งตั้งและ ก.พ.อ. ได้กำหนดเงินเดือนที่ควรได้รับในตำแหน่ง ประเภท สายงาน ระดับและอัตรานั้นไว้แล้ว ให้ผู้นั้นได้รับเงินเดือนตามตำแหน่ง ประเภท สายงาน ระดับและอัตราตามหลักเกณฑ์และวิธีการที่ ก.พ.อ. กำหนด(๒)ผู้นั้นได้รับปริญญาหรือประกาศนียบัตรวิชาชีพเพิ่มขึ้นหรือสูงขึ้น ซึ่ง ก.พ.อ.รับรองว่าปริญญาหรือประกาศนียบัตรวิชาชีพที่ได้รับเพิ่มขึ้นหรือสูงขึ้นนั้นเป็นคุณสมบัติเฉพาะสำหรับตำแหน่งที่ได้รับแต่งตั้งและได้กำหนดเงินเดือนที่ควรได้รับในตำแหน่งประเภท สายงาน ระดับและอัตรานั้นไว้แล้วผู้มีอำนาจสั่งบรรจุและแต่งตั้งอาจปรับให้ได้รับเงินเดือนในตำแหน่งประเภท สายงาน ระดับและอัตราที่ ก.พ.อ. กำหนดตาม (๑)(๓)ผู้ได้รับแต่งตั้งให้ดำรงตำแหน่งประเภทเดิมหรือต่างประเภทในระดับใดให้ได้รับเงินเดือนในอัตราที่ได้รับอยู่เดิมเว้นแต่ผู้นั้นได้รับแต่งตั้งให้ดำรงตำแหน่งในระดับใด แต่เงินเดือนเดิมต่ำกว่าขั้นต่ำของระดับนั้นให้ได้รับเงินเดือนในขั้นต่ำของระดับที่ได้รับแต่งตั้ง(๔) ผู้ได้รับบรรจุและแต่งตั้งให้ดำรงตำแหน่งตามมาตรา ๒๕ให้ได้รับเงินเดือนสูงกว่าเงินเดือนที่กำหนดไว้สำหรับตำแหน่งนั้น ตามหลักเกณฑ์วิธีการและเงื่อนไขที่ ก.พ.อ. กำหนดข้อ๓/๑[๒] (ยกเลิก)ข้อ ๔[๓] ข้าราชการพลเรือนในสถาบันอุดมศึกษาผู้ดำรงตำแหน่งประเภท สายงาน และระดับใดให้ได้รับเงินเดือนตามบัญชีเงินเดือนขั้นต่ำขั้นสูงของข้าราชการพลเรือนในสถาบันอุดมศึกษาที่ ก.พ.อ. กำหนด สำหรับประเภทและตำแหน่งหรือระดับนั้นเว้นแต่ผู้ดำรงตำแหน่งประเภททั่วไป ระดับชำนาญงานพิเศษในสายงานที่ ก.พ.อ. กำหนดให้ได้รับเงินเดือนไม่เกิน ๔๑,๖๒๐ บาทข้อ ๔/๑[๔]ข้าราชการพลเรือนในสถาบันอุดมศึกษาผู้ดำรงตำแหน่ง ประเภท สายงานและระดับใดที่ได้รับเงินเดือนถึงอัตราเงินเดือนขั้นสูงหรืออัตราเงินเดือนสูงสุดตามข้อ๔ แล้ว ในการพิจารณาเลื่อนเงินเดือนให้ผู้นั้นได้รับเงินเดือนสูงกว่าขั้นสูงของตำแหน่งหรือระดับที่ดำรงอยู่โดยให้ไปอาศัยรับเงินเดือนในตำแหน่งหรือระดับถัดไปอีกตำแหน่งหนึ่งหรือระดับหนึ่งของแต่ละประเภทตำแหน่งเว้นแต่กรณี ดังต่อไปนี้(๑)ผู้ดำรงตำแหน่งประเภทผู้บริหารระดับผู้อำนวยการสำนักงานอธิการบดีหรือเทียบเท่าให้ไปอาศัยรับเงินเดือนของตำแหน่งประเภทวิชาชีพเฉพาะหรือเชี่ยวชาญเฉพาะระดับเชี่ยวชาญพิเศษ(๒)ผู้ดำรงตำแหน่งประเภทวิชาชีพเฉพาะหรือเชี่ยวชาญเฉพาะระดับเชี่ยวชาญพิเศษให้ไปอาศัยรับเงินเดือนของตำแหน่งวิชาการ ตำแหน่งศาสตราจารย์(๓)ผู้ดำรงตำแหน่งประเภททั่วไประดับชำนาญงานพิเศษให้ไปอาศัยรับเงินเดือนของตำแหน่งประเภทวิชาชีพเฉพาะหรือเชี่ยวชาญเฉพาะระดับเชี่ยวชาญทั้งนี้ในการคิดคำนวณเงินเดือนเพิ่มให้คิดจากฐานในการคำนวณสำหรับการเลื่อนเงินเดือนของประเภทและตำแหน่งหรือระดับที่ข้าราชการพลเรือนในสถาบันอุดมศึกษาผู้นั้นดำรงอยู่เว้นแต่กรณีผู้ดำรงตำแหน่งประเภททั่วไประดับชำนาญงานพิเศษในสายงานที่ ก.พ.อ.กำหนดให้ได้รับเงินเดือนไม่เกิน ๔๑,๖๒๐ บาท เมื่อได้รับเงินเดือนสูงกว่า๔๑,๖๒๐ บาทให้ใช้ฐานในการคำนวณสำหรับการเลื่อนเงินเดือนของตำแหน่งประเภททั่วไประดับชำนาญงานพิเศษระดับบน ๒ในกรณีข้าราชการพลเรือนในสถาบันอุดมศึกษาผู้ใดต้องพ้นจากราชการเพราะเหตุเกษียณอายุให้ผู้นั้นได้รับเงินเดือนที่สูงขึ้นดังกล่าวในวันที่๓๐ กันยายนของปีสุดท้ายก่อนที่จะพ้นจากราชการเพราะเหตุเกษียณอายุข้อ๔/๒[๕] ข้าราชการพลเรือนในสถาบันอุดมศึกษาผู้ใดได้รับแต่งตั้งให้ดำรงตำแหน่งต่างประเภทต่างสายงาน หรือต่างระดับและเงินเดือนที่ได้รับอยู่สูงกว่าเงินเดือนขั้นสูงสำหรับตำแหน่งที่ได้รับแต่งตั้งให้ได้รับเงินเดือนในอัตราที่ได้รับอยู่เดิมแต่ไม่เกินอัตราเงินเดือนสูงสุดที่จะได้รับตามข้อ ๔/๑ข้อ ๕ในกรณีข้าราชการพลเรือนในสถาบันอุดมศึกษาผู้ใดได้รับเงินเดือนสูงกว่าขั้นสูงของตำแหน่งที่ได้รับแต่งตั้งอยู่เดิมให้ได้รับเงินเดือนตามหลักเกณฑ์และวิธีการที่ ก.พ.อ. กำหนดข้อ ๖ข้าราชการพลเรือนในสถาบันอุดมศึกษาผู้ใดได้รับแต่งตั้งให้ดำรงตำแหน่งตามมาตรา๓๒ หรือมาตรา ๓๔ ให้ได้รับเงินเดือนตามหลักเกณฑ์ วิธีการและเงื่อนไขที่ ก.พ.อ.กำหนดข้อ ๗ข้าราชการพลเรือนในสถาบันอุดมศึกษาผู้ใดได้รับแต่งตั้งให้ดำรงตำแหน่งตามมาตรา๓๓ ให้ได้รับเงินเดือนตามหลักเกณฑ์ วิธีการและเงื่อนไขที่ ก.พ.อ. กำหนดข้อ ๘ ในระหว่างที่อัตราเงินเดือนขั้นต่ำชั่วคราวยังมีผลใช้บังคับผู้ได้รับแต่งตั้งให้ดำรงตำแหน่งใด ประเภทใด สายงานใด ระดับใดถ้าเงินเดือนที่ได้รับต่ำกว่าขั้นต่ำของระดับที่ได้รับแต่งตั้งให้ได้รับเงินเดือนในอัตราที่ได้รับอยู่เดิมและไม่ต่ำกว่าขั้นต่ำชั่วคราวให้ไว้ณ วันที่ ๒๑ เมษายน พ.ศ. ๒๕๕๔ชินวรณ์ บุณยเกียรติรัฐมนตรีว่าการกระทรวงศึกษาธิการประธานก.พ.อ.หมายเหตุ:- เหตุผลในการประกาศใช้กฎ ก.พ.อ. ฉบับนี้ คือ โดยที่มาตรา ๑๖ วรรคสองแห่งพระราชบัญญัติระเบียบข้าราชการพลเรือนในสถาบันอุดมศึกษา (ฉบับที่ ๒) พ.ศ. ๒๕๕๑กำหนดให้การได้รับเงินเดือนของข้าราชการพลเรือนในสถาบันอุดมศึกษาตำแหน่งใดให้ได้รับเงินเดือนในอัตราใด ให้เป็นไปตามหลักเกณฑ์ วิธีการและเงื่อนไขที่ ก.พ.อ.กำหนด โดยความเห็นชอบของคณะรัฐมนตรีประกอบกับมีการปรับบัญชีเงินเดือนขั้นต่ำขั้นสูงของข้าราชการพลเรือนในสถาบันอุดมศึกษาจึงจำเป็นต้องออกกฎ ก.พ.อ. นี้กฎก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน (ฉบับที่๒) พ.ศ. ๒๕๕๘[๖]ข้อ ๑ กฎ ก.พ.อ.นี้ให้ใช้บังคับตั้งแต่วันที่ ๑ ธันวาคม พ.ศ. ๒๕๕๗ เป็นต้นไปหมายเหตุ:- เหตุผลในการประกาศใช้กฎ ก.พ.อ. ฉบับนี้ คือโดยที่เป็นการสมควรปรับปรุงอัตราเงินเดือนของข้าราชการพลเรือนในสถาบันอุดมศึกษาผู้ดำรงตำแหน่งวิชาการตำแหน่งศาสตราจารย์ ตำแหน่งประเภททั่วไป ระดับชำนาญงานพิเศษเพื่อให้สอดคล้องกับเงินเดือนขั้นต่ำขั้นสูงของข้าราชการพลเรือนในสถาบันอุดมศึกษาตามที่กำหนดไว้ในบัญชีเงินเดือนขั้นต่ำขั้นสูงของข้าราชการพลเรือนในสถาบันอุดมศึกษาและตำแหน่ง ประเภท สายงาน และระดับอื่นที่ ก.พ.อ. กำหนดตามมติคณะรัฐมนตรีเมื่อวันที่ ๙ ธันวาคม ๒๕๕๗ จึงจำเป็นต้องออกกฎ ก.พ.อ. นี้กฎ ก.พ.อ.ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน (ฉบับที่ ๓) พ.ศ.๒๕๕๘[๗]ข้อ๑ กฎ ก.พ.อ. นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้กฎ ก.พ.อ. ฉบับนี้ คือโดยที่คณะรัฐมนตรีได้มีการปรับเงินเดือนแรกบรรจุตามคุณวุฒิการศึกษา และปรับเงินเดือนชดเชยให้แก่ผู้ได้รับผลกระทบซึ่งรับราชการอยู่ก่อนรวมทั้งให้จ่ายเงินเพิ่มค่าครองชีพชั่วคราวทำให้เงินเดือนของข้าราชการพลเรือนในสถาบันอุดมศึกษาตำแหน่งวิชาการถึงขั้นสูงได้เร็วขึ้นจึงสมควรกำหนดให้ข้าราชการพลเรือนในสถาบันอุดมศึกษาตำแหน่งวิชาการ ซึ่งได้รับเงินเดือนถึงขั้นสูงของตำแหน่งที่ดำรงอยู่มีสิทธิได้รับเงินเดือนสูงกว่าขั้นสูงของเงินเดือนเดิมได้โดยให้ไปอาศัยรับเงินเดือนในตำแหน่งถัดไปอีกตำแหน่งหนึ่งเพื่อให้ข้าราชการพลเรือนในสถาบันอุดมศึกษาตำแหน่งวิชาการได้รับสิทธิประโยชน์ดังกล่าว จึงจำเป็นต้องออกกฎ ก.พ.อ. นี้กฎ ก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน(ฉบับที่ ๔) พ.ศ.๒๕๖๐[๘]ข้อ๑ กฎ ก.พ.อ.นี้ให้ใช้บังคับตั้งแต่วันที่ ๑ ตุลาคม พ.ศ. ๒๕๕๙ เป็นต้นไปข้อ๕ ผู้ดำรงตำแหน่งวิชาการตำแหน่งศาสตราจารย์ ซึ่งได้รับเงินเดือนสูงกว่า ๗๔,๓๒๐ บาทในการได้รับเงินเดือนตั้งแต่วันที่ ๑ เมษายน พ.ศ. ๒๕๖๐ ให้คิดคำนวณเงินเดือนเพิ่มโดยใช้ฐานในการคำนวณสำหรับการเลื่อนเงินเดือนของตำแหน่งศาสตราจารย์ ระดับบน ๒ไปพลางก่อน จนกว่าจะมีการกำหนดฐานในการคำนวณใหม่ที่สอดคล้องกับกฎ ก.พ.อ. ว่าด้วยการกำหนดบัญชีเงินเดือนขั้นต่ำขั้นสูงของข้าราชการพลเรือนในสถาบันอุดมศึกษาหมายเหตุ :-เหตุผลในการประกาศใช้กฎ ก.พ.อ. ฉบับนี้ คือโดยที่เป็นการสมควรกำหนดให้ข้าราชการพลเรือนในสถาบันอุดมศึกษา ตำแหน่งวิชาการตำแหน่งประเภทผู้บริหาร ประเภททั่วไป และประเภทวิชาชีพเฉพาะหรือเชี่ยวชาญเฉพาะเมื่อได้รับเงินเดือนถึงอัตราเงินเดือนขั้นสูงให้ได้รับเงินเดือนสูงกว่าขั้นสูงของตำแหน่งหรือระดับที่ดำรงอยู่เพื่อให้สอดคล้องกับหลักเกณฑ์และวิธีการให้ข้าราชการพลเรือนสามัญได้รับเงินเดือนสูงกว่าขั้นสูงของตำแหน่งที่ได้รับแต่งตั้งตามที่คณะรัฐมนตรีได้มีมติเห็นชอบเมื่อวันที่๑๘ ตุลาคม ๒๕๕๙ และเพื่อมิให้เกิดปัญหาความเหลื่อมล้ำของอัตราเงินเดือนระหว่างข้าราชการพลเรือนในสถาบันอุดมศึกษาและข้าราชการพลเรือนสามัญ จึงจำเป็นต้องออกกฎ ก.พ.อ. นี้ปริญสินีย์/จัดทำ๑๘ มิถุนายน ๒๕๕๘ปุณิกา/เพิ่มเติม๓๐ ตุลาคม ๒๕๖๐[๑] ราชกิจจานุเบกษาเล่ม ๑๒๘/ตอนที่ ๓๐ ก/หน้า ๑๒/๒๙ เมษายน ๒๕๕๔[๒] ข้อ ๓/๑ ยกเลิกโดยกฎก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน (ฉบับที่ ๔)พ.ศ. ๒๕๖๐[๓] ข้อ ๔แก้ไขเพิ่มเติมโดยกฎ ก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน(ฉบับที่ ๔) พ.ศ. ๒๕๖๐[๔] ข้อ ๔/๑ เพิ่มโดยกฎก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน (ฉบับที่ ๔)พ.ศ. ๒๕๖๐[๕] ข้อ ๔/๒ เพิ่มโดยกฎก.พ.อ. ว่าด้วยการให้ข้าราชการพลเรือนในสถาบันอุดมศึกษาได้รับเงินเดือน (ฉบับที่ ๔)พ.ศ. ๒๕๖๐[๖] ราชกิจจานุเบกษาเล่ม ๑๓๒/ตอนที่ ๔๕ ก/หน้า ๓/๒๘ พฤษภาคม ๒๕๕๘[๗] ราชกิจจานุเบกษาเล่ม ๑๓๒/ตอนที่ ๕๐ ก/หน้า ๑๒/๑๐ มิถุนายน ๒๕๕๘[๘] ราชกิจจานุเบกษาเล่ม ๑๓๔/ตอนที่ ๑๐๐ ก/หน้า ๑๙/๒๙ กันยายน ๒๕๖๐